PATVIRTINTA
Skuodo rajono savivaldybės

pedagoginės psichologinės tarnybos direktoriaus
2018 m. lapkričio 16 d. įsakymu Nr. V- 5

**SKUODO RAJONO SAVIVALDYBĖS PEDAGOGINĖ PSICHOLOGINĖ TARNYBA**

**RAŠINIO KONKURSO „MANO SVAJONIŲ MOKYKLA“ NUOSTATAI**

**2018 m. lapkričio 21 d.**

**Skuodas**

**1. BENDROSIOS KONKURSO NUOSTATOS**

1. Rašinių konkurso (toliau – konkursas) nuostatai nustato tikslą, reglamentuoja reikalavimus konkurso dalyviams, konkurso organizavimo, darbų vertinimo ir nugalėtojų apdovanojimų tvarką.
2. Konkursas skirtas 5 - 8 klasių mokiniams.

**2. KONKURSO TIKSLAS**

1. Atskleisti mokinių kūrybinius ir raiškos gebėjimus.
2. Skatinti perteikti savo mintis kuriant rišlų rašytinį tekstą.
3. Puoselėti mokinių teigiamas emocijas.

**3. KONKURSO RENGĖJAI**

1. Konkursą organizuoja Skuodo rajono savivaldybės pedagoginės psichologinės tarnybos socialinė pedagogė Ernesta Vaškytė-Bumbulė.
2. Konkursą koordinuoja Skuodo rajono savivaldybės pedagoginės psichologinės tarnybos direktorė Lidija Rimkūnienė.

**4. KONKURSO DALYVIAI**

1. Konkurse dalyvauti kviečiamos dalyvių grupės:

1) 5 – 6 kl. mokiniai;

2) 7 – 8 kl. mokiniai.

**5. KONKURSO ORGANIZAVIMAS**

1. Konkursas organizuojamas nuo 2018 m. lapkričio 21 d. iki gruodžio 14 d.
2. Konkursui pateikti rašiniai turi atspindėti rašinio temą „Mano svajonių mokykla“.
3. Rašinys rašomas A 4 formato lape lietuvių kalba.
4. Konkursui darbus siųsti arba pristatyti adresu: Skuodo pedagoginė psichologinė tarnyba, Šatrijos g. 5, Skuodas. Taip pat galima siųsti (rašinį nuskenavus) el. paštu: ersenta1@gmail.com
5. Siunčiant rašinius būtina nurodyti šią informaciją:

- Konkurso dalyvio vardą ir pavardę, ugdymo įstaigos pavadinimą, klasę.

- Rašinį atsiuntusio asmens vardą, pavardę, telefono numerį.

**6. KONKURSO DARBŲ VERTINIMAS IR NUGALĖTOJŲ APDOVANOJIMAS**

1. Rašinių vertinimo komisiją sudarys 4 nariai, kurie iki gruodžio 19 d. išrinks geriausius rašinius.
2. Vertindama darbus komisija atsižvelgs į rašinio temos atskleidimą ir kūrybiškumą.
3. Konkurso I, II, III vietų nugalėtojai bus apdovanoti diplomais ir prizais.
4. Pirmos vietos nugalėtojo rašinys bus patalpintas Skuodo rajono savivaldybės pedagoginės psichologinės tarnybos internetiniame puslapyje.

**7. BAIGIAMOSIOS NUOSTATOS**

1. Konkurso organizatoriai turi teisę be atskiro autoriaus sutikimo rašinius publikuoti internetinėje erdvėje.

**8. KONTAKTAI**

1. Informaciją apie konkursą rasite Skuodo PPT svetainėje [www.skuodoppt.lt](http://www.skuodoppt.lt).

Iškilus klausimams kreiptis el. paštu ersenta1@gmail.com